Blaze7451/Wiki-th-20250601 huggingface dataset:
ตำบลเทพรักษา

เทพรักษา เป็นตำบลหนึ่งในอำเภอสังขะ จังหวัดสุรินทร์ ตั้งอยู่ห่างจากอำเภอสังขะประมาณ 15 กิโลเมตรไปทางทิศใต้

**ประวัติ**
ตำบลเทพรักษาเดิมขึ้นตรงต่อตำบลดม ต่อมาเมื่อปี พ.ศ. 2536 ได้เสนอแยกการปกครองออกจากตำบลดมเป็นตำบลเทพรักษา และแยกสำเร็จเมื่อวันที่ 10 กันยายน พ.ศ. 2537 ประชาชนส่วนใหญ่นับถือศาสนาพุทธ มีประชากรในเขต อบต. 8,587 คน จาก 2,029 หลังคาเรือน  พื้นที่ส่วนใหญ่เป็นที่ราบสูง เป็นที่ทำนา ป่าโปร่ง และป่าเบญจพรรณ ดินร่วนปนทราย การเดินทางเข้าสู่ตำบลมีถนน 2 สาย คือ ถนนลาดยางเชื่อมระหว่างอำเภอสังขะกับตำบลเทพรักษา 1 สาย และถนนเส้นยุทธศาสตร์บัวเชด-กาบเชิง 1 สาย

**อาณาเขตตำบล**
ทิศเหนือ ติดต่อกับ ตำบลดม อำเภอสังขะ จังหวัดสุรินทร์
*ทิศตะวันออก ติดต่อกับ ตำบลบัวเชด อำเภอสังขะ จังหวัดสุรินทร์
*ทิศใต้ ติดต่อกับ ประเทศกัมพูชา
*ทิศตะวันตก ติดต่อกับ ตำบลตาตุม อำเภอสังขะ จังหวัดสุรินทร์

**การปกครอง**
แบ่งเขตการปกครองออกเป็น 13 หมู่บ้าน ได้แก่

**ประชากร**
ตำบลเทพรักษามีประชากรทั้งสิ้น  8,566   คน  แยกเป็น
ชาย  4,326  คน หญิง  4,240 คน มีความหนาแน่นเฉลี่ย 102  คน / ตารางกิโลเมตร

**เศรษฐกิจ**
ประชาชนส่วนใหญ่พื้นที่จะประกอบอาชีพทำนา สวนยางพารา ไร่มันสำปะหลัง และไร่อ้อย และสวนแตงโม    จำนวนครัวเรือนที่มีไฟฟ้าใช้ในเขต อบต. 1,725 ครัวเรือน  

**สถานที่สำคัญ**
โรงเรียนมัธยม 2 แห่ง ได้แก่
**โรงเรียนมัธยมทับทิมสยาม 04 
**โรงเรียนบ้านตาพราม (ขยายโอกาส)
*โรงเรียนประถมศึกษา 6 แห่ง ได้แก่
**โรงเรียนตำรวจตระเวนชายแดนบ้านตาแตรว
**โรงเรียนบ้านกะเลงเวกทับทิมสยาม (Ban Kalangwek Tabtimsiam School)  
**โรงเรียนบ้านลันแต้ (Ban Lantea School)  
**โรงเรียนบ้านชำเบง (Ban Chambeng School)  
**โรงเรียนบ้านศาลา (Ban Sala School)  
**โรงเรียนบ้านตาพราม (Ban Tapram)  
*วัด/สำนักสงฆ์ 4 แห่ง
*สถานีอนามัย 3 แห่ง ได้แก่ 
**สถานีอนามัยตำบลเทพรักษา
**สถานีอนามัยบ้านชำเบง
**สถานีอนามัยบ้านทับทิมสยาม04
*สถานีตำรวจ 1 แห่ง

**สถานที่ท่องเที่ยว**
เขตรักษาพันธุ์สัตว์ป่าห้วยทับทัน - ห้วยสำราญ
*น้ำตกอลงกรณ์
*เขื่อนลำห้วยกะเลงเวก
*หมู่บ้านทับทิมสยาม 04

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลเทพรักษา-  ไทยตำบล date=2010-02-09 
เทพรักษา
เทพรักษา
หมวดหมู่:อำเภอสังขะ
แม่น้ำไทเบอร์

แม่น้ำไทเบอร์ (Tevere ; Tiberis; Tiber) เป็นแม่น้ำที่ยาวเป็นอันดับที่สามของประเทศอิตาลี โดยมีต้นแม่น้ำอยู่ที่เทือกเขาแอเพนไนน์ในเอมีเลีย-โรมานยา โดยไหลผ่านอุมเบรียและลาซิโอไปยังปากแม่น้ำในทะเลติร์เรเนียน แม่น้ำไทเบอร์ไหลผ่านกรุงโรมที่ตั้งอยู่บนฝั่งตะวันออก และมีความยาวทั้งสิ้น 406 กิโลเมตร

**ศัพทมูลวิทยา**
ต้นกำเนิดของชื่อ Tiber น่าจะมีมาก่อนภาษาละติน เช่นชื่อ Tibur ในสมัยโรมัน (ปัจจุบันคือติโวลี) และอาจมีต้นกำเนิดเฉพาะจากกลุ่มภาษาอิตาลิก รากเดียวกันของคำนี้พบในชื่อตัว Tiberius ในภาษาละติน และวิธภาษาของชื่อตัวในภาษาอิทรัสคันคือ Thefarie (ยืมจากฟาลิสกัน *Tiferios, lit|'(เขา) มาจาก Tiber' < *Tiferis 'Tiber') กับ Teperie (ผ่านชื่อผืนน้ำในภาษาละตินว่า Tiber)

**อ้างอิง**

**อ่านเพิ่ม**
isbn=9783406808371

**แหล่งข้อมูลอื่น**
หมวดหมู่:แม่น้ำในประเทศอิตาลี
แม่น้ำโป

โป (Po; Padus หรือ Ēridanus; ลิกูเรียโบราณ: Bodincus หรือ Bodencus) เป็นแม่น้ำที่มีความยาวทั้งสิ้น 652 กิโลเมตรหรือ 682 กิโลเมตรถ้ารวมแม่น้ำไมราด้วย ที่ไหลจากต้นแม้น้ำในเทือกเขาแอลป์ไปทางตะวันออกทางตอนเหนือของอิตาลีไปยังสามเหลี่ยมปากแม่น้ำบนฝั่งทะเลเอเดรียติกไม่ไกลจากเวนิส แม่น้ำโปเป็นแม่น้ำสายที่ยาวที่สุดในอิตาลี ส่วนที่กว้างที่สุดกว้าง 503 เมตร
สามเหลี่ยมปากแม่น้ำโปตั้งอยู่บนคาบสมุทรอิตาลี ทางตอนเหนือของคาบสมุทรอิตาลีติดกับเทือกเขาแอลป์ ทางทิศตะวันออกติดกับทะเลเอเดรียติก และทิศตะวันตกติดกับทะเลเมดิเตอร์เรเนียน โดยแม่น้ำโปเป็นแม่น้ำที่มีความยาวมากที่สุดในอิตาลีและมีต้นกำเนิดจากเทือกเขาแอลป์ไหลเข้าสู่ประเทศอิตาลีทางทิศเหนือและไหลออกสู่ทะเลเอเดรียติกทางทิศตะวันออก
เนื่องจากสามเหลี่ยมปากแม่น้ำโปนี้มีตะกอนที่มาตกสะสมตัวอยู่จากการพัดพา ตะกอนที่มีแหล่งกำเนิดที่สำคัญมาจากเทือกเขาแอลป์ลงมาตามลำน้ำโปโดยที่แม่ น้ำโปเป็นแม่น้ำที่มีสาขามากมายบริเวณปลายน้ำจัดเป็นสามเหลี่ยมปากแม่น้ำ ประเภท river dominate ซึ่งปริมาณตะกอนที่ได้รับมาจากอิทธิพลของแม่น้ำเป็นหลัก ตามการจำแนกประเภทโดย Willium Golloway จากมหาวิทยาลัยเท็กซัส

**อ้างอิง**

**แหล่งข้อมูลอื่น**
 df=dmy-all- df=dmy-all
โป
เครื่องครัว

เครื่องครัว ตามความหมายของ พจนานุกรม ฉบับราชบัณฑิตยสถาน” ให้ใว้ หมายถึงเครื่องใช้ในการหุงหาอาหาร
อ.เปลื้อง ณ นคร ได้ให้ความหมายใว้ว่าหมายถึงเครื่องใช้ในการทำอาหาร 
ความหมายโดยรวมหมายถึงเครื่องมือเครื่องใช้ภายในครัวเรือนเพื่ออำนวยความสะดวกในการทำอาหารและทำกิจกรรมภายในครัวเรือน
อุปกรณ์ภายในครัวเรือน แบ่งตามลักษณะการใช้งาน ได้ดังนี้
1.เครื่องมือเพื่อการต้ม หม้อ
2.เครื่องมือเพื่อการทอด
3.เครื่องมือเพื่อการผัด
4.เครื่องมือเพื่อการปิ้งย่าง
5.เครื่องมือเพื่อการนึ่ง
6.เครื่องมือเพื่อการหั่นตัดสับซอยปลอก
7.เครื่องมือเพื่อการเตรียมอาหาร
หมวดหมู่:เครื่องครัว
วัดบ่อพลอย

วัดบ่อพลอย เป็นวัดราษฎร์สังกัดคณะสงฆ์ฝ่ายมหานิกายตั้งอยู่ที่ อำเภอบ่อไร่ จังหวัดตราด สร้างสำนักปฏิบัติธรรม มีพระครูพิพัฒน์รัตนากร (สวงค์ ปัญญาทีโป) เป็นเจ้าอาวาส และดำรงตำแหน่งเจ้าคณะตำบลนนทรีย์ และได้มีการสร้างสำนักปฏิบัติธรรม มีศูนย์เด็กก่อนเกณฑ์ในวัด เป็นศูนย์ป้องกันและแก้ไขปัญหาโรคเอดส์ด้วยมิติทางศาสนา และบำบัดบริบาลด้วยสมุนไพร
วัดบ่อพลอยก่อตั้งเมื่อ พ.ศ. 2528 ตั้งวัดเมื่อวันที่ 14 มีนาคม พ.ศ. 2529 ได้รับพระราชทานวิสุงคามสีมาเมื่อวันที่ 9 กรกฎาคม พ.ศ. 2545 เป็นวัดในสังฆราชาชูปถัมภ์ ของสมเด็จพระญาณสังวร สมเด็จพระสังฆราช สกลมหาสังฆปริณายก

**อ้างอิง**
บ่อพลอย
แมงกินลิ้น

แมงกินลิ้น (ชื่อวิทยาศาสตร์: Cymothoa exigua) เป็นปรสิตจำพวกกุ้ง-กั้ง-ปูในวงศ์ Cymothoidae  มีความยาวตั้งแต่ 3 ถึง 4 เซนติเมตร  แมงกินลิ้นจะเข้าไปในปากของปลากะพงทางเหงือกและเกาะที่ลิ้นของปลา แมงกินลิ้นจะใช้ก้ามที่ขาสามคู่หน้าหนีบลิ้นของปลาไว้ทำให้เลือดออก ยิ่งแมงกินลิ้นตัวโตขึ้น ลิ้นของปลาก็จะมีเลือดไหลเวียนได้น้อยลงเรื่อยๆ จนกระทั่งลิ้นนั่นฝ่อเนื่องจากขาดเลือด จากนั้นแมงกินลิ้นจะเอาตัวเองติดกับกล้ามเนื้อลิ้น ซึ่งปลาจะใช้แมงกินลิ้นได้เหมือนลิ้นปกติ แมงกินลิ้นจะดูดเลือดหรือไม่ก็กินเนื้อเยื่อของปลาเป็นอาหาร โดยไม่ได้กินเศษอาหารของปลาแต่อย่างใด แมงกินลิ้นเป็นสัตว์จำพวก Cymothoa เพียงชนิดเดียวจากจำนวนหลายสายพันธุ์ที่มีพฤติกรรมเช่นนี้ 
เมื่อพ.ศ. 2548 ได้มีการพบปลาที่ถูกแมงกินลิ้นเกาะในสหราชอาณาจักร ซึ่งปกติแล้วจะพบแมงกินลิ้นในแถบชายฝั่งของรัฐแคลิฟอร์เนียทำให้มีการคาดเดาว่าแมงกินลิ้นอาจจะเพิ่มถิ่นหากินมากขึ้น แต่ก็เป็นไปได้ว่าแมงกินลิ้นตัวนี้อาจจะเพียงแต่ติดไปกับปลาซึ่งว่ายน้ำไปจากอ่าวแคลิฟอร์เนียเพียงตัวเดียว

**อ้างอิง**
หมวดหมู่:กุ้ง-กั้ง-ปู
หมวดหมู่:ปรสิต
สถานีเพาะเลี้ยงสัตว์ป่าช่องกล่ำบน

สถานีเพาะเลี้ยงสัตว์ป่าช่องกล่ำบน เป็นสถานีเพาะเลี้ยงสัตว์ของจังหวัดสระแก้ว อยู่ที่ตำบลหนองหมากฝ้าย อำเภอวัฒนานคร ได้เริ่มจัดตั้งเมื่อปี พ.ศ. 2526 เป็นแหล่งเพาะเลี้ยงขยายพันธุ์สัตว์ป่าหายากที่ใกล้สูญพันธุ์ของประเทศไทย ภายในมีสัตว์หลากหลายชนิด เช่น กวาง ละมั่ง หมีหมา นกเงือกปากย่น นกแก๊ก นกเงือกกรามช้าง นกขุนทอง ไก่ฟ้าหลังเทา 

**ดูเพิ่ม**
  ข้อมูล สถานีเพาะเลี้ยงสัตว์ป่าช่องกล่ำบน ของเว็บไซต์การท่องเที่ยวแห่งประเทศไทย date=2009-11-22 -  ข้อมูลสถานีเพาะเลี้ยงสัตว์ป่าช่องกล่ำบนในสเว็บไซต์ สระแก้ว.go.th date=2009-02-03 
หมวดหมู่:สวนสัตว์ในประเทศไทย
หมวดหมู่:สถานที่ท่องเที่ยวในจังหวัดสระแก้ว
หมวดหมู่:สิ่งก่อสร้างในอำเภอวัฒนานคร
ระบบการซื้อขายล่วงหน้า

ระบบการซื้อขายล่วงหน้า หรือ ระบบการซื้อขายตราสารอนุพันธ์ (Futures exchange หรือ derivatives exchange) คือระบบการซื้อขายของตลาดหลักทรัพย์ที่ผู้ที่เข้าร่วมทำการซื้อขายสัญญาซื้อขายล่วงหน้า (futures contracts) สัญญาการซื้อล่วงหน้าเป็นสัญญาในการซื้อสินค้าโภคภัณฑ์ (commodity) หรือ ตราสารทางการเงิน (financial instrument) ตามจำนวนและราคาที่ระบุ และที่ตั้งไว้ในเวลาที่ระบุในอนาคต

**ดูเพิ่ม **
 สัญญาซื้อขายล่วงหน้า 
หมวดหมู่:การเงิน
ผีไม่มีหน้า

ผีไม่มีหน้า
ผีไม่มีหน้า (นปเปะระโบว) เป็นผีญี่ปุ่นอย่างหนึ่งที่ไม่มีใบหน้า มีแต่หน้าเกลี้ยงๆ คล้ายไข่ ซึ่งแม้แต่ตา จมูก ปาก ไม่มีบนใบหน้าเลย ผีตนนี้มักเที่ยวหลอกหลอนคนผ่านทางในเวลากลางคืน มีตำนานที่เล่าขานในจังหวัดอิวาเตะ ประเทศญี่ปุ่น บางครั้งก็เรียกผีตนนี้ว่า "มุจินะ" (Mujina) 

**ตำนาน**
ตามตำนาน เกิดขึ้นที่เนินทางแห่งหนึ่งในจังหวัดอิวาเตะ ในเวลากลางดึก มีชายคนหนึ่งได้เดินทางผ่านบริเวณดังกล่าวเพื่อที่จะเข้าไปในเมือง ได้พบหญิงสาวสวมชุดญี่ปุ่นคนหนึ่งมีท่าทางร้องไห้ ราวกับจะกระโดดลงแม่น้ำเพื่อฆ่าตัวตาย ชายคนดังกล่าวจึงพยายามเข้าไปปลอบใจ และเข้ามากอด และตกใจเมื่อพบว่าใบหน้าของเธอไม่มีหน้า หน้าเกลี้ยงเหมือนไข่ปอก จึงวิ่งหนีไป ราวกับว่าเธอจะวิ่งตามมาด้วย 
จนกระทั่งเขาได้มายังร้านบะหมี่แห่งหนึ่ง เจ้าของร้านได้ถามว่าไปเจออะไรมา เขาตอบว่าเจอผีไม่มีหน้า เจ้าของร้านจึงถามว่า "ลักษณะเป็นแบบนี้ใช่ไหม?" และเจ้าของร้านบะหมี่ลูบหน้าจนหน้าหายกลายเป็นผีไม่มีหน้าอีกตน ชายคนนั้นจึงตกใจและวิ่งหนีออกไปจากร้าน ต่อมาหลังจากนั้น ชายผู้นั้นก็ถูกส่งเข้าโรงพยาบาลวิกลจริต
เรื่องราวที่เกี่ยวกับผีไม่มีหน้านั้น มักจะเป็นผีที่มาหลอกคนที่เดินผ่านทางในเวลากลางคืน และเป็นตำนานในสมัยเอโดะ

**อ้างอิง**
หมวดหมู่:ตำนานพื้นบ้าน
หมวดหมู่:โยไก
มูลค่าแท้จริง

มูลค่าแท้จริง หรือ มูลค่าในตัว (Intrinsic value) ในด้านการเงิน “มูลค่าในตัว” หมายถึงค่าที่แท้จริง (ตรงกันข้ามกับค่าในจินตนาการ หรือค่าที่ตั้งขึ้นมา) ของสินค้าหรือหุ้น (Security) ซึ่งเป็นเป็นคุณค่าที่เกี่ยวกับหรืออยู่ในตัวสินค้าหรือหุ้นเอง หรือบางครั้งก็มักจะเรียกว่า “มูลค่าพื้นฐาน” (fundamental value) ที่คำนวณได้จากการรวมรายได้ที่เกิดจากสินค้าหรือหุ้นในอนาคตโดยหักมูลค่าปัจจุบัน (present value)

**อ้างอิง**
หมวดหมู่:การเงิน
สัญญาซื้อขายล่วงหน้า

สัญญาซื้อขายล่วงหน้า (futures contract บางตำราอาจเรียกว่า ตราสารซื้อขายล่วงหน้า หรือ ตราสารล่วงหน้า) ในทางการเงินหมายถึงสัญญามาตรฐานที่ใช้ในการซื้อหรือขายสินค้าโภคภัณฑ์ (commodity) หรือ ตราสารทางการเงิน (financial instrument) ตามปริมาณมาตรฐานที่ระบุ ในเวลาที่ระบุไว้ในอนาคต และตามราคาตลาดที่ระบุในอนาคต (“ราคาล่วงหน้า”)  การซื้อขาย “สัญญาซื้อขายล่วงหน้า” ทำกันในตลาดซื้อขายล่วงหน้า (futures exchange) “สัญญาซื้อขายล่วงหน้า” มิใช่ ตราสารโดยตรงเช่นหุ้น พันธบัตร ใบสำคัญแสดงสิทธิ หรือ ใบค้ำประกัน ตามที่ระบุในรัฐบัญญัติหลักทรัพย์มาตรฐาน (Uniform Securities Act) ของสหรัฐอเมริกา แต่ก็เป็นตราสารประเภทหนึ่งของประเภทที่เรียกว่าสัญญาอนุพันธ์ (derivative contract)

**อ้างอิง**
 AFET.  สัญญาซื้อขายล่วงหน้าคืออะไร date=2011-12-18 .

**ดูเพิ่ม**
 สัญญาซื้อขายล่วงหน้าแบบไม่มาตรฐาน (forward contract)- ระบบการซื้อขายล่วงหน้า
หมวดหมู่:ตราสารทางการเงิน
หมู่บ้านทับทิมสยาม 04

ทับทิมสยาม 04 เป็นหมู่บ้านหนึ่งในตำบลเทพรักษา อำเภอสังขะ จังหวัดสุรินทร์ 

**ประวัติ**
เมื่อต้นปี พ.ศ. 2522 จากสถานการณ์ความวุ่นวายทางการเมืองในประเทศกัมพูชา  ทำให้มีชาวกัมพูชาอพยพหนีภัยเข้ามายังประเทศไทยเป็นจำนวนมาก  พื้นที่ชายแดนจังหวัดสุรินทร์ ต้องกลายเป็นพื้นที่รองรับผู้อพยพหนีภัยสงครามชาวกัมพูชาซึ่งหลบหนีออกนอกประเทศจำนวนกว่า  100,000  คน  โดยมีศูนย์อพยพ-บี (Site B) ตั้งอยู่ที่ตำบลเทพรักษา  อำเภอสังขะ  จังหวัดสุรินทร์  จนกระทั่งเมื่อสถานการณ์สู้รบในกัมพูชาสิ้นสุดลง  จึงได้มีการส่งผู้อพยพชาวกัมพูชากลับประเทศ ตั้งแต่วันที่ 29 มีนาคม พ.ศ. 2535  แล้วเสร็จเมื่อวันที่ 14 ธันวาคม 2535
เดือนสิงหาคม พ.ศ. 2536  ศาสตราจารย์  ดร.สมเด็จพระเจ้าลูกเธอเจ้าฟ้าจุฬาภรณ์วลัยลักษณ์ อัครราชกุมารี  องค์ประธานสถาบันวิจัยจุฬาภรณ์  ได้ทรงนำหน่วยแพทย์ให้การรักษาราษฎรไทยที่บริเวณอดีตศูนย์อพยพ-บี   และทรงตระหนักถึงความทุกข์ยากของราษฎรไทยที่อาศัยอยู่ตามแนวชายแดนไทย-กัมพูชา  ที่ได้รับผลกระทบจากภัยสงคราม  จึงมีพระดำริให้ฟื้นฟูพื้นที่ศูนย์อพยพที่ชาวกัมพูชาถูกส่งตัวกลับแล้ว  โดยให้พัฒนาสภาพแวดล้อมและสภาพชีวิตของประชาชนในพื้นที่ดังกล่าว  เพื่อเป็นศูนย์กลางของการพัฒนาที่จะขยายไปสู่พื้นที่ใกล้เคียงในลักษณะยุทธศาสตร์การพัฒนา  สร้างผืนแผ่นดินไทยตามแนวชายแดนให้เกิดความมั่นคงถาวรที่สุด  โดยกำหนดชื่อโครงการว่า “โครงการทับทิมสยาม 04”
ตั้งแต่วันที่ 2 ตุลาคม 2545 สถาบันวิจัยจุฬาภรณ์ได้ส่งมอบความรับผิดชอบ และการบริหารโครงการให้จังหวัดสุรินทร์ดูแลต่อไปในรูปของหมู่บ้านตามกฎหมายลักษณะการปกครองท้องถิ่น

**ข้อมูลทั่วไป**
หมู่บ้านทับทิมสยาม 04 ตั้งอยู่ที่หมู่ที่ 10 ตำบลเทพรักษา อำเภอสังขะ จังหวัดสุรินทร์ มีพื้นที่ทั้งหมด 2,456 ไร่ 72 ตารางวา แบ่งออกเป็น - พื้นที่ทำการเกษตร 1,701 ไร่  3 งาน 34 ตารางวา- พื้นที่ปลูกอาคารที่พักอาศัย  จำนวน 200 ไร่- พื้นที่ส่วนกลาง 350 ไร่ 2 งาน 11 ตารางวา- พื้นที่ส่วนราชการ 204 ไร่ 2 งาน 27 ตารางวา

**อาณาเขต**
 ทิศเหนือ ติดต่อกับ พื้นที่เกษตรกรรมหมู่บ้านเทพรักษา- ทิศใต้ ติดต่อกับ พื้นที่เกษตรกรรมหมู่บ้านกะเลงเวก- ทิศตะวันออก ติดต่อกับ ห้วยเสน และหมู่บ้านลันแต้- ทิศตะวันตก ติดต่อกับ ห้วยกะเลงเวก ตำบลตาตุม อำเภอสังขะ จังหวัดสุรินทร์

**อ้างอิง**
ทับทิมสยาม 04
หมวดหมู่:อำเภอสังขะ
ราคาซื้อขายทันที

ราคาซื้อขายทันที (Spot price หรือ spot rate)  ราคาซื้อขายทันทีของสินค้าการเกษตร (commodity), ตราสารทางการเงิน (Security) และ เงินตรา (currency) คือการตกลงตามราคาที่ระบุในทันทีที่มีการจ่ายและรับมอบ (Settlement) “การจ่ายและรับมอบทันที” (Spot settlement) มักจะเกิดขึ้นภายในวันทำงานวันสองวันจากวันที่ตกลงกัน ซึ่งตรงกันข้ามกับราคาล่วงหน้า (Forward price) ที่ระบุในสัญญาซื้อขายล่วงหน้าที่ข้อตกลงในสัญญาว่าด้วยราคาจะตั้งเมื่อมีการตกลง แต่การจ่ายและรับมอบจะเกิดขึ้นในอนาคต 
ในด้าน ตราสารทางการเงิน มักจะใช้คำพ้อง “ราคาเงินสด” กันมากกว่า
หมวดหมู่:การเงิน
สัญลักษณ์แสดงฐานะ

สัญลักษณ์แสดงฐานะ (status symbol) คือองค์ประกอบที่เป็นเครื่องชี้ให้เห็นถึงสถานะทางสังคม (social status) ของบุคคลในทางเศรษฐกิจ  สินค้าฟุ่มเฟือยหลายอย่างมักจะถือว่าเป็นสัญลักษณ์แสดงฐานะ นอกจากนั้นคำว่า “สัญลักษณ์แสดงฐานะ”  ก็ยังเป็นคำที่ใช้ใน สังคมวิทยา – ในการเป็นส่วนหนึ่งของความสัมพันธ์ระหว่างสังคมและปฏิกิริยาของสัญลักษณ์ทางสังคมวิทยา – ที่เกี่ยวกับการมีปฏิกิริยาของแต่ละบุคคลหรือกลุ่มคนที่มีต่อการแปลความหมายของสัญลักษณ์ทางวัฒนธรรมต่างๆ

**อ้างอิง**
หมวดหมู่:สถานะทางสังคม
หมวดหมู่:สังคมวิทยา
หมวดหมู่:สัญลักษณ์
บริษัทเซาธ์ซี

ไฟล์:South Sea Bubble.jpg|thumb|right|300px|ภาพ “เหตุการณ์ฟองสบู่แตกเซาธ์ซี” โดยเอ็ดเวิร์ด แม็ทธิว วอร์ด, หอศิลป์เทท
บริษัทเซาธ์ซี (South Sea Company) เป็นบริษัทร่วมหุ้น (joint stock company) ของราชอาณาจักรบริเตนใหญ่ที่ทำการค้าขายในทวีปอเมริกาใต้ระหว่างคริสต์ศตวรรษที่ 18 บริษัทก่อตั้งขึ้นเมื่อปี ค.ศ. 1711 โดยได้รับสัมปทานผูกขาดในการค้าขายสินค้าในอาณานิคมในอเมริกาใต้ของสเปน ซึ่งเป็นผลจากข้อตกลงในสนธิสัญญาที่เกิดขึ้นระหว่างสงครามสืบราชบัลลังก์สเปน เพื่อเป็นการตอบแทนต่อการที่บริษัทยอมรับผิดชอบต่อหนี้สินที่อังกฤษสร้างขึ้นระหว่างการทำสงคราม การเก็งกำไรของราคาหุ้นของบริษัทนำไปสู่ภาวะเศรษฐกิจฟองสบู่ครั้งใหญ่ที่เรียกว่า “เหตุการณ์ฟองสบู่แตกเซาธ์ซี” (South Sea Bubble) ในปี ค.ศ. 1720 ที่เป็นผลที่นำความหายนะทางการเงินมาสู่บุคคลจำนวนมาก แต่แม้ว่าเหตุการณ์นี้จะเกิดขึ้นบริษัทเซาธ์ซีก็ได้รับการวางโครงสร้างใหม่และดำเนิการต่อมาอีกกว่าร้อยปีหลังที่ฟองสบู่แตก

**อ้างอิง**
Charles Mackay, Extraordinary Popular Delusions and the Madness of Crowds (Harriman House Classics 2003), p. 65 & 71. 
หมวดหมู่:วิกฤตการณ์การเงิน
หมวดหมู่:ปัญหาเศรษฐกิจ
หมวดหมู่:บริษัทของสหราชอาณาจักร
หมวดหมู่:บริษัทข้ามชาติ
หมวดหมู่:ก่อตั้งในปี พ.ศ. 2254
หมวดหมู่:บริษัทที่ก่อตั้งในคริสต์ศตวรรษที่ 18
ติมอร์เชื้อสายจีน

ชาวติมอร์เชื้อสายจีน เป็นชนกลุ่มน้อยที่มีความสำคัญมากกลุ่มหนึ่งในประเทศติมอร์-เลสเตทางด้านเศรษฐกิจ รวมถึงความสัมพันธ์ระหว่างติมอร์กับจีนที่มีมาอย่างยาวนาน

**ประวัติ**

**สมัยประวัติศาสตร์**
เกาะติมอร์ เป็นที่รู้จักของนักเดินเรือชาวจีนมาแต่สมัยโบราณโดยเดินเรือมาติดต่อรับซื้อไม้หอมและน้ำผึ้งจากติมอร์ ต่อมาภายหลังเมื่อโปรตุเกสได้เกาะติมอร์เป็นอาณานิคม ได้นำช่างชาวจีนจากมาเก๊ามาตั้งถิ่นฐานในอาณานิคมติมอร์โปรตุเกส ซึ่งส่วนใหญ่เป็นชาวจีนแคะ และเป็นผู้ชายเสียส่วนมาก ชายชาวจีนที่อพยพมาจึงได้แต่งงานกับสตรีพื้นเมือง จนคนรุ่นลูกหลานมีผิวคล้ำแทบไม่เหมือนบรรพบุรุษจีนของตน นอกจากนั้นรัฐบาลจีนก่อนการเปลี่ยนระบอบการปกครองเคยส่งผู้แทนการทูตมาเปิดสถานกงสุลที่ติมอร์โปรตุเกสด้วยเช่นกัน

**ปัจจุบัน**
ในช่วงที่โปรตุเกสถอนตัวออกจากติมอร์ตะวันออกและประเทศอินโดนีเซียผนวกดินแดนติมอร์ตะวันออกเป็นจังหวัดหนึ่งของอินโดนีเซียนั้น มีหลักฐานว่ามีชาวติมอร์เชื้อสายจีนอยู่ในประเทศประมาณ 15,000 คน โดยครอบครัวชาวติมอร์ตะวันออกเชื้อสายจีนจำนวนมากเดินทางหลบหนีออกนอกประเทศไปตั้งถิ่นฐานอยู่ในประเทศออสเตรเลีย และชาวติมอร์เหล่านี้พากันอพยพกลับมาอีกครั้งหนึ่งภายหลังจากที่สหประชาชาติเข้ามาปกครองติมอร์ตะวันออกและมอบเอกราชคืนให้แก่ประชาชนติมอร์ฯ เมื่อวันที่ 20 พฤษภาคม ค.ศ. 2002 ปัจจุบันตัวเลขประมาณการคาดว่ามีชาวติมอร์เชื้อสายจีนอาศัยอยู่ในประเทศประมาณ 20,000 คนหรือร้อยละ 2 ของประชากรทั้งประเทศ

**การดำรงชีวิต**
ชาวติมอร์เชื้อสายจีนที่อาศัยอยู่ในอาณานิคมติมอร์โปรตุเกสประกอบอาชีพค้าขายมาแต่เดิม แม้ว่าภายหลังจะมีชาวติมอร์เชื้อสายจีนส่วนหนึ่งอพยพออกไปอาศัยอยู่ในประเทศออสเตรเลียในระหว่างช่วงที่อินโดนีเซียปกครองติมอร์ฯ ก็ตาม แต่ก็มีชาวติมอร์เชื้อสายจีนจำนวนไม่น้อยที่ยังอาศัยอยู่ในติมอร์ฯ โดยประกอบอาชีพค้าขายสืบมา เมื่อประเทศเป็นเอกราช ชาวติมอร์เชื้อสายจีนรุ่นใหม่ที่เดินกลับมาบ้านเกิดเมืองนอนนอกจากประกอบอาชีพค้าขายแล้ว ยังมีส่วนหนึ่งเข้ารับราชการและเข้าสู่วงการเมือง ปัจจุบันธุรกิจร้านค้าในกรุงดิลีร้อยละ 90 ชาวติมอร์เชื้อสายจีนเป็นเจ้าของ

**ศาสนา**
ชาวติมอร์เชื้อสายจีน ส่วนใหญ่นับถือศาสนาคริสต์นิกายโรมันคาทอลิกเช่นเดียวกับชนกลุ่มใหญ่ในประเทศ มีส่วนน้อยที่นับถือศาสนาแบบชาวจีน อย่างลัทธิขงจื๊อ ลัทธิเต๋า และศาสนาพุทธ

**อ้างอิง**
หมวดหมู่:การพลัดถิ่นของชาวจีน
หมวดหมู่:กลุ่มชาติพันธุ์ในประเทศติมอร์-เลสเต
บริษัทมิสซิสซิปปี

บริษัทมิสซิสซิปปี (Mississippi Company) บริษัทมิสซิสซิปปีเป็นบริษัทที่ตั้งโดยใบอนุญาตที่ก่อตั้งขึ้นเป็นครั้งแรกในปี ค.ศ.  1684 ตามคำร้องขอของ René-Robert Cavelier, Sieur de La Salle ผู้มีโอกาสได้เดินทางไปยังบริเวณมิสซิสซิปปีในปี ค.ศ. 1683 และกลับมาฝรั่งเศสเพื่อประสงค์ที่จะก่อตั้งบริษัท แต่มาล้มละลายลง ต่อมาในปี ค.ศ. 1717 นักธุรกิจชาวสกอตจอห์น ลอว์ก็ซื้อบริษัทและขยายตัวขึ้นเป็นบริษัทตะวันออกในปี ค.ศ. 1719 เดิมชื่อบริษัทมีชื่อเป็นภาษาฝรั่งเศสว่า “Compagnie d'Occident” และในปี ค.ศ. 1719 ก็เปลี่ยนเป็น “Compagnie des Indes” (หรือ Compagnie Perpétuelle des Indes) โดยมีจุดประสงค์ในการค้าขายกับอาณานิคมของฝรั่งเศสในทวีปอเมริกาเหนือที่ส่วนใหญ่อยู่ในบริเวณมิสซิสซิปปี บริษัทที่ซื้อโดยการอนุมัติของรัฐบาลฝรั่งเศสมีอำนาจสิทธิขาดในการค้าขายในเวสต์อินดีสและทวีปอเมริกาเหนือเป็นเวลายี่สิบห้าปี
เมื่อได้บริษัทมาแล้วจอห์น ลอว์ก็ทำการขยายค่าของบริษัทอย่างเกินเลยความจริง ซึ่งเป็นผลทำให้มีการเก็งการถีบตัวของราคาหุ้นของบริษัทกันอย่างขนานใหญ่ในปี ค.ศ. 1719 จนราคาหุ้นขึ้นจาก 500 ลิฟรส์เป็น 15,000 ลิฟรส์ แต่ในฤดูร้อนปีต่อมาตลาดก็เกิดความไม่มั่นใจในความมั่นคงของบริษัทซึ่งเป็นผลให้ราคาหุ้นตกลงมาเท่าเดิม ในปี ค.ศ. 1720 จอห์น ลอว์ก็ถูกปลดจากตำแหน่งและหนีไปฝรั่งเศส

**อ้างอิง**
^ a b c d "The French Period" (of New Orleans area), 2009, webpage: iadb-fr-period. 
^ Condie, Richard (1978). "John Law and the Mississippi Bubble". NFB.ca. National Film Board of Canada. http://www.nfb.ca/film/john_law_and_the_mississippi_bubble/. Retrieved on 2009-02-19.  
หมวดหมู่:บริษัทของสหรัฐ
หมวดหมู่:บริษัทของฝรั่งเศส
หมวดหมู่:ก่อตั้งในปี พ.ศ. 2227
หมวดหมู่:บริษัทที่ก่อตั้งในคริสต์ศตวรรษที่ 17
ชาลส์ มักไค

ชาลส์ มักไค (Charles Mackay; 27 มีนาคม ค.ศ. 1814 - 24 ธันวาคม ค.ศ. 1889) เป็นนักเขียน กวี ผู้สื่อข่าว และนักแต่งเพลงชาวสกอต ที่เกิดเมื่อวันที่ 27 มีนาคม ค.ศ. 1814 ที่เมืองเพิร์ท ผลงานสำคัญของชาลส์ มักไคคือหนังสือสารคดี Extraordinary Popular Delusions and the Madness of Crowds (มีความหมายว่า ความเพ้อฝันอันวิปริตและความบ้าคลั่งของมหาชน) ที่เขียนในปี ค.ศ. 1841 ที่บรรยายสภาวะความคลั่งทิวลิปที่เกิดขึ้นในตลาดการค้าหัวดอกทิวลิปในประเทศเนเธอร์แลนด์ในปี ค.ศ. 1637 เหตุการณ์นี้ถือกันว่าเป็นเหตุการณ์ของภาวะฟองสบู่แตกจากเก็งกำไรที่เกิดขึ้นเป็นครั้งแรกในประวัติศาสตร์เศรษฐกิจ

**อ้างอิง**

**ดูเพิ่ม**
 ภาวะเศรษฐกิจฟองสบู่ 
หมวดหมู่:นักเขียนชาวสกอต
หมวดหมู่:บุคคลในคริสต์ศตวรรษที่ 19
ไวรัสทิวลิปแตกสี

ภาพเขียนสีน้ำของทิวลิป “Semper Augustus” โดยจิตรกรนิรนามของคริสต์ศตวรรษที่ 17 ที่เป็นทิวลิปที่ได้ชื่อว่ามีราคาสูงที่สุดที่ขายระหว่างความคลั่งทิวลิป การแตกสีเกิดจากไวรัสที่ทำให้ออกมาเป็นสีต่างๆ ในดอกเดียว
ไวรัสทิวลิปแตกสี หรือ ไวรัสทิวลิปโมเสก หรือ ไวรัสลิลลีแตกสี(Tulip breaking virus หรือ Tulip breaking potyvirus หรือ Lily streak virus หรือ Tulip mosaic virus หรือ TBV) เป็นไวรัสพืชที่มีชื่อเสียงจากการทำให้ดอกทิวลิปแตกเป็นสีต่างๆ ในดอกเดียวเมื่อติดเชื้อ ซึ่งเป็นลักษณะของดอกที่เป็นชนวนในการทำให้ราคาหัวทิวลิปที่ค้าขายกันในตลาดหลักทรัพย์ถีบตัวสูงขึ้นจนเกินเลยความจริง ในเหตุการณ์ที่มารู้จักกันว่า “ความคลั่งทิวลิป” ที่เกิดขึ้นในคริสต์ศตวรรษที่ 17 ในเนเธอร์แลนด์
ในปัจจุบันทิวลิปที่แตกสีเป็นผลมาจากการผสมพันธุ์มิใช่มาจากการติดเชื้อไวรัส

**อ้างอิง**
 journal = Journal of Political Economy
หมวดหมู่:เชื้อโรคพืช
หมวดหมู่:ไวรัส
พม่าเชื้อสายอินเดีย

ชาวพม่าเชื้อสายอินเดีย (ဗမာအိန္ဒိယလူမျိုး)  เป็นชนกลุ่มน้อยกลุ่มหนึ่งที่มีจำนวนมาก และแทรกซึมไปทั่วประเทศพม่า ซึ่งประเทศพม่าและประเทศอินเดียมีความสัมพันธ์มายาวนานหลายพันปี รวมไปถึงการเป็นประเทศเพื่อนบ้าน มีศิลปะ วัฒนธรรม และประเพณีที่ใกล้เคียงกัน และเคยเป็นอดีตอาณานิคมของอังกฤษร่วมกัน

**ประวัติ**
ไฟล์:Hindutempleyangon.jpg|thumb|วัดศรีกาลี ศาสนสถานทางศาสนาฮินดูในเมืองย่างกุ้ง
ชาวพม่าเชื้อสายอินเดียได้ผสมกลมกลืนไปกับชาวพม่าเป็นจำนวนมาก ด้วยความที่อยู่ในประเทศพม่ามากกว่าห้ารุ่นแล้ว นับตั้งแต่สมัยเป็นอาณานิคมของอังกฤษ การแต่งกายของชาวพม่าเชื้อสายอินเดียจึงแทบไม่แตกต่างจากชาวพม่าเลย ผู้หญิงเชื้อสายอินเดียนุ่งโสร่งแบบผู้หญิงพม่า ผู้ชายชาวมุสลิมก็สวมหมวกและไว้เครา แต่ก็นุ่งโสร่งแบบชาวพม่าทั่วไป แต่สิ่งที่บ่งบอกถึงความเป็นชาวเอเชียใต้คือใบหน้าที่คมเข้ม

**ภาษา**
ชาวพม่าเชื้อสายอินเดียส่วนมากใช้ภาษาพม่าในการสื่อสาร มีภาษาถิ่นดั้งเดิมของตัวเองบ้าง อย่างพวกที่เข้าไปศึกษาต่อยังประเทศอินเดีย ก็สามารถพูดภาษาฮินดีได้ แต่ส่วนมากไม่มีโอกาสได้ไปถึงประเทศอินเดีย เนื่องจากประเทศพม่าเป็นประเทศปิด การเดินทางไปต่างประเทศจึงเป็นเรื่องยาก ด้วยเหตุนี้เองที่ทำให้การผสมกลมกลืนทางเชื้อชาติจึงมีมากกว่าชาวไทยเชื้อสายอินเดียบางส่วน

**ศาสนา**
ชาวพม่าเชื้อสายอินเดียมีการนับถือศาสนาที่หลากหลายมีทั้งศาสนาฮินดู ศาสนาอิสลาม ศาสนาซิกข์ ศาสนาพุทธ และศาสนาคริสต์ ชาวมุสลิมพม่าที่มีบิดาเป็นชาวอินเดียมุสลิมแต่มีมารดาเป็นชาวพม่าจะเรียกว่า  บะมา มุสลิน (Bama Musalin) (ဗမာမူစလင်) โดยส่วนมากจะเป็นซุนนีและมีส่วนน้อยที่เป็นชีอะฮ์

**ชาวพม่าเชื้อสายอินเดียที่มีชื่อเสียง**
 บา ตัน ฮัก (Ba Than Haq)- พหาทุระ ชาห์ ซาฟาร์  (Bahadur Shah II หรือ Bahadur Shah Zafar) - กษัตริย์ราชวงศ์โมกุลองค์สุดท้าย- ซุก พหาทุระ (Suk Bahadur) - ติรุเวนกิมาลัย เสศา สุนทระ ราชัน (Tiruvengimalai Sesha Sundara Rajan)- เฮเลน ข่าน (เฮเลน ริชาร์ดสัน) (Helen Khan)- ดาราบอลลีวูด- ศรี สัตยา นารายัณ โคเอนก้า ครูสอนวิปัสสนาที่มีชื่อเสียง- เอช.เอ็น.โกศัล อกา สะกิน บา ทิน (H. N. Goshal aka Thakin Ba Tin)- ดร. หม่อง ดี (Dr. Maung Di)- เอส. มุครชี หรือ  พยู วิน (S. Mukerjee aka Pyu Win)- ดร. นาถ หรือ ทุน หม่อง (Dr. Nath aka Tun Maung)- กัปตันอูห์น จอ มยินต์ (Captain Ohn Kyaw Myint)- สะยา ราชัน หรือ อ่อง ไน (Saya Rajan aka Aung Naing)- อู ราซัก  หรือ อับดุล ราซัก (U Razak aka Abdul Razak‎)- เอ็ม. เอ. ราชิด (M. A. Raschid)- สะขิ่น สะ ขิ่น  (Thakin Tha Khin)- ดอว์ ทินต์ ทินต์ หรือ อุษะ นารายณัน (Daw Tint Tint aka Usha Narayanan)

**อ้างอิง**
หมวดหมู่:ชาวอินเดีย
หมวดหมู่:กลุ่มชาติพันธุ์ในประเทศพม่า
ภาวะเศรษฐกิจฟองสบู่ดอตคอม

หุ้นแนสแด็ก คอมโพสิตที่พุ่งสูงขึ้นแล้วตกลงอย่างมากในช่วงปลายทศวรรษที่ 1990s จากผลของเศรษฐกิจฟองสบู่ดอตคอม
ภาวะเศรษฐกิจฟองสบู่ดอตคอม หรือ ภาวะเศรษฐกิจฟองสบู่ไอที (Dot-com bubble หรือ I.T. bubble) คือภาวะการเก็งกำไรอันเกินควรของตลาดหลักทรัพย์ภาคเทคโนโลยีที่เกิดขึ้นระหว่าง พ.ศ. 2540 ถึง พ.ศ. 2543 (โดยที่จุดสูงสุดเกิดขึ้นเมื่อวันที่ 10 มีนาคม ค.ศ. 2000 เมื่อตลาดแนสแด็กขึ้นไปถึง 5132.52) ในช่วงเวลานั้นตลาดหลักทรัพย์ทางตะวันตกเป็นตลาดที่มูลค่าของหุ้นในเครืออินเทอร์เน็ตถีบตัวสูงขึ้นอย่างรวดเร็วเมื่อเทียบกับหุ้นในภาคตลาดอื่น ๆ โดยทั่วไป
สภาวะนี้เริ่มขึ้นในช่วงที่มีการก่อตั้งธุรกิจหรือบริษัทที่ใช้อินเทอร์เน็ตเป็นฐานขึ้นเป็นจำนวนมากที่เรียกว่า “บริษัทดอตคอม” เมื่อเห็นว่าราคาหุ้นสูงขึ้นอย่างรวดเร็วธุรกิจต่างก็หันมาเติมคำ “e-” นำหน้าชื่อ หรือ เติม “.com” ท้ายชื่อที่ทำให้ดูเหมือนจะมีส่วนเกี่ยวข้องกับอินเทอร์เน็ต ที่ทำให้นักเขียนผู้หนึ่งเรียกการลงทุนชนิดนี้ว่า “การลงทุนคำเสริม” (prefix investing)
ปัจจัยต่าง ๆ ที่รวมทั้งการถีบตัวสูงขึ้นของหุ้น, ความมั่นใจของตลาดที่เชื่อว่าบริษัทจะสร้างผลกำไรในอนาคต, การเก็งกำไรของนักลงทุนแต่ละราย, และ กองทุนร่วมลงทุน (venture capital) ที่มีอยู่โดยทั่วไป สร้างบรรยากาศที่ทำให้นักลงทุนมองข้ามพื้นฐานหลักของการลงทุน เช่นการที่จะต้องคำนึงถึงอัตราต่อกำไร (P/E ratio) และหันไปให้ความเชื่อมั่นต่อความก้าวหน้าทางเทคโนโลยีแทนที่

**อ้างอิง**

**ดูเพิ่ม**
 ภาวะเศรษฐกิจฟองสบู่
หมวดหมู่:ปัญหาเศรษฐกิจ
แดนซ์ป็อป

แดนซ์ป็อป (Dance-pop) เป็นแนวเพลงประเภทอิเล็กทรอนิกส์แดนซ์และแนวเพลงย่อยของป็อป เกิดขึ้นหลังยุคดิสโก้ ราวปี ค.ศ. 1981 โดยรวมเพลงจังหวะเต้นรำเข้ากับเพลงโครงสร้างเพลงป็อป และ/หรือ อาร์แอนด์บี 
แดนซ์ป็อปมีพัฒนามาจากดนตรีดิสโก ผสมผสานจังหวะดนตรีป็อปและริทึมแอนด์บลูส์ ดนตรีแดนซ์ป็อปได้ถูกพัฒนามาตลอดทศวรรษ 1980 โดยดนตรีแดนซ์ป็อปจะรวมเพลงหลาย ๆ แนว เพราะว่าเป็นแนวเพลงที่เน้นรูปแบบเต็ม ๆ ของการเป็นเพลง ในแดนซ์-ป็อปจึงมักเห็นมีการแยกแนวเพลงประเภทนี้ออกมาจากเพลงแดนซ์ เพลงแดนซ์-ป็อปมีความสัมพันธ์อันใกล้ชิดกับเพลงทีนป็อปและยูโรแดนซ์ ในช่วงกลางคริสต์ทศวรรษ 1980 และปลายคริสต์ทศวรรษ 1990 จากกระแสของบอยแบนด์และเกิร์ลกรุป และการถูกแนะนำใหม่ของเครื่องเสียงพูดและนวัตกรรมใกล้เคียงกัน

**อ้างอิง**
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:ประเภทดนตรีป็อป
โยฮัน เบ็คมัน

โยฮัน เบ็คมัน (Johann Beckmann; 4 มิถุนายน ค.ศ. 1739 − ค.ศ. 1811) เป็นนักเขียนสาขาวิทยาศาสตร์ชาวเยอรมัน ผลงานชิ้นสำคัญของโยฮัน เบ็คมันคือ Beiträge zur Geschichte der Erfindungen (ประวัติการประดิษฐ์ การค้นพบ และที่มา) ที่เขียนระหว่างปี ค.ศ. 1780−1805 
เบ็คมันเป็นบุคคลแรกที่คิดคำว่า "เทคโนโลยี" ขึ้นมาใช้เพื่อที่จะหมายถึงศาสตร์ของการค้าขาย และเป็นคนแรกที่สอนวิชานี้และเขียนเกี่ยวกับหัวข้อนี้เป็นตำราการศึกษา
เบ็คมันเกิดเมื่อวันที่ 4 มิถุนายน ค.ศ. 1739 ที่โฮยาในฮันโนเฟอร์ บิดาเป็นนายไปรษณีย์และผู้เก็บภาษี เบ็คมันได้รับการศึกษาที่ชตัดและที่มหาวิทยาลัยที่เกิตติงเก็นในสาขาเทววิทยา คณิตศาสตร์ ฟิสิกส์ ธรรมชาติวิทยา และการเงินและการบริหาร หลังจากที่จบการศึกษาในปี ค.ศ. 1762 แล้วเบ็คมันก็ทำการเดินทางเพื่อการศึกษาไปยังเบราน์ชไวค์และสาธารณรัฐดัตช์เพื่อไปสำรวจเหมือง โรงงาน และพิพิธภัณฑ์ธรรมชาติวิทยา

**อ้างอิง**
 The Public Domain Encyclopædia Britannica Eleventh Edition- Friedrich Klemm, article 'Beckmann, Johann', in Dictionary of Scientific Biography- There appear to be no other English language biographies, but German language ones are cited in Klemm.
หมวดหมู่:บุคคลที่เกิดในปี พ.ศ. 2282
หมวดหมู่:นักเขียนชาวเยอรมัน
หมวดหมู่:บุคคลในคริสต์ศตวรรษที่ 18
หมวดหมู่:บุคคลจากฮันโนเฟอร์
วิกโตรือยา อาซารันกา

วิกโตรือยา โฟดาเรานา อาซารันกา (Віктóрыя Фёдараўна Аза́ранка) เป็นนักเทนนิสหญิงชาวเบลารุส เธอขึ้นถึงตำแหน่งมือวางอันดับหนึ่งของโลก จากการจัดอันดับเมื่อวันที่ 30 มกราคม ค.ศ.2012 ปัจจุบันเป็นมือวางอันดับสองของโลก อาซารันกาเกิดวันที่ 31 กรกฎาคม ค.ศ. 1989 ก่อนหน้านี้อาซารันกาอยู่อันดับ 8 ของโลกซึ่งเป็นอันดับสูงสุดของเธอที่ทำได้ครั้งแรกเมื่อ 6 เมษายน ค.ศ.2009 จากการคว้าแชมป์เทนนิสรายการ อินเดียนเวลส์ โดยสามารถเอาชนะเซเรนา วิลเลียมส์
แชมป์แกรนด์สแลมแรกของเธอ คือ ออสเตรเลียนโอเพน ในปี 2012 โดยเอาชนะมาเรีย ชาราโปวา ไป 2 เซตด้วยคะแนน 6-3, 6-0 ส่งผลให้เธอขึ้นสู่อันดับ 1 ของโลกทันที และกลายเป็นนักเทนนิสชาวเบลารุสคนแรกที่ได้แชมป์แกรนด์สแลม
อาซารันกาคว้าตำแหน่งชนะเลิศเทนนิสดับเบิลยูทีเอ ทัวร์ในประเภทเดี่ยว 17 รายการจากการเข้าชิงทั้งหมด 31 ครั้ง โดยเป็นรายการเทนนิสระดับแกรนด์สแลม หญิงเดี่ยวทั้งหมด 2 ครั้ง โดยเป็นชัยชนะในรายการออสเตรเลียนโอเพน ทั้ง 2 ครั้ง ในปี ค.ศ.2012 และปี ค.ศ.2013 เธอชนะ หลี่ น่า ในรอบชิงชนะเลิศ 
ในโอลิมปิกฤดูร้อน 2012 เธอได้รับเหรียญทองในการแข่งขันเทนนิสประเภทคู่ผสมและเหรียญทองแดงในการแข่งขันเทนนิสประเภทหญิงเดี่ยว

**สถิติการแข่งขันอาชีพ**

**โอลิมปิก หญิงเดี่ยว รอบชิงเหรียญทองแดง (1)**

**(1 เหรียญทองแดง)**

**แกรนด์สแลม หญิงเดี่ยว รอบชิงชนะเลิศ (4)**

**(2 ชนะเลิศ - 2 รองชนะเลิศ )**

**อ้างอิง**
  เว็ปไซต์อย่างเป็นทางการ-  สถิติจาก ITF Juniors date=2009-02-01 -  สถิติจาก WTA Tour date=2009-08-05 
หมวดหมู่:นักกีฬาชาวเบลารุส
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
แม่น้ำนีเปอร์

แม่น้ำนีเปอร์ (Dnieper River ออกเสียง /ˈniːpər/) เป็นหนึ่งในแม่น้ำสายหลักในยุโรป โดยมีต้นสายจากเนินวัลไดใกล้สโมเลนสค์ ประเทศรัสเซีย ไหลผ่านเบลารุสและยูเครน แล้วไปที่ทะเลดำ แม่น้ำนี้เป็นแม่น้ำที่ยาวที่สุดในประเทศยูเครน และยาวเป็นอันดับสี่ของยุโรป เป็นรองเพียงแม่น้ำวอลกา, แม่น้ำดานูบ และแม่น้ำยูรัล แม่น้ำนี้มีความยาวประมาณ abbr=off และมีพื้นที่ที่ราบลุ่มแม่น้ำ mi2 

**หมายเหตุ**

**อ้างอิง**

**แหล่งข้อมูลอื่น**
 short= 1- Volodymyr Kubijovyč, Ivan Teslia,  Dnieper River at the  Encyclopedia of Ukraine-  Site about Dnieper date=2021-02-03 —objects over the river, photos, facts-  Dnieper river charts- "Комсомольская правда" об угрозах плотины Киевской ГЭС и водохранилища  date=2014-02-22 - "Аргументы и факты" о реальных угрозах дамбы Киевского водохранилища и ГЭС  date=2021-01-25 - "Известия" о проблематике плотины Киевского водохранилища и ГЭС - Эксперт УНИАН об угрозах дамбы Киевского водохранилища 
นีเปอร์
นีเปอร์
นีเปอร์
นีเปอร์
แม่แบบ:บทความคัดสรร/สิงหาคม 2552

ดาราศาสตร์
ดาราศาสตร์ คือวิชาวิทยาศาสตร์ที่ศึกษาวัตถุท้องฟ้า (อาทิ ดาวฤกษ์ ดาวเคราะห์ ดาวหาง และดาราจักร) รวมทั้งปรากฏการณ์ทางธรรมชาติต่างๆ ที่เกิดขึ้นจากนอกชั้นบรรยากาศของโลก โดยศึกษาเกี่ยวกับวิวัฒนาการ ลักษณะทางกายภาพ ทางเคมี ทางอุตุนิยมวิทยา และการเคลื่อนที่ของวัตถุท้องฟ้า ตลอดจนถึงการกำเนิดและวิวัฒนาการของเอกภพ
ดาราศาสตร์เป็นหนึ่งในสาขาของวิทยาศาสตร์ที่เก่าแก่ที่สุด นักดาราศาสตร์ในวัฒนธรรมโบราณสังเกตการณ์ดวงดาวบนท้องฟ้าในเวลากลางคืน และวัตถุทางดาราศาสตร์หลายอย่างก็ได้ถูกค้นพบเรื่อยมาตามยุคสมัย อย่างไรก็ตาม กล้องโทรทรรศน์เป็นสิ่งประดิษฐ์ที่จำเป็นก่อนที่จะมีการพัฒนามาเป็นวิทยาศาสตร์สมัยใหม่ ตั้งแต่อดีตกาล ดาราศาสตร์ประกอบไปด้วยสาขาที่หลากหลายเช่น การวัดตำแหน่งดาว การเดินเรือดาราศาสตร์ ดาราศาสตร์เชิงสังเกตการณ์ การสร้างปฏิทิน และรวมทั้งโหราศาสตร์ แต่ดาราศาสตร์ทุกวันนี้ถูกจัดว่ามีความหมายเหมือนกับฟิสิกส์ดาราศาสตร์ ตั้งแต่คริสต์ศตวรรษที่ 20 เป็นต้นมา ดาราศาสตร์ได้แบ่งออกเป็นสองสาขาได้แก่ ดาราศาสตร์เชิงสังเกตการณ์ และดาราศาสตร์เชิงทฤษฎี ดาราศาสตร์เชิงสังเกตการณ์จะให้ความสำคัญไปที่การเก็บและการวิเคราะห์ข้อมูล โดยการใช้ความรู้ทางกายภาพเบื้องต้นเป็นหลัก ส่วนดาราศาสตร์เชิงทฤษฎีให้ความสำคัญไปที่การพัฒนาคอมพิวเตอร์หรือแบบจำลองเชิงวิเคราะห์ เพื่ออธิบายวัตถุท้องฟ้าและปรากฏการณ์ต่างๆ ทั้งสองสาขานี้เป็นองค์ประกอบซึ่งกันและกัน กล่าวคือ ดาราศาสตร์เชิงทฤษฎีใช้อธิบายผลจากการสังเกตการณ์ และดาราศาสตร์เชิงสังเกตการณ์ใช้ในการรับรองผลจากทางทฤษฎี อ่านต่อ...
บทความคัดสรรก่อนหน้านี้: แฮร์รี่ พอตเตอร์ - สุนทรภู่ - เซนต์เซย์ย่า
ที่เก็บถาวร – บทความคัดสรรอื่น ๆ
สภาพนอกอาณาเขต

ในกฎหมายระหว่างประเทศ สภาพนอกอาณาเขต (extraterritoriality) หมายถึง สภาพที่ได้รับยกเว้นจากเขตอำนาจของกฎหมายท้องถิ่น มักเป็นผลมาจากการเจรจาทางการทูต
ตามประวัติศาสตร์ สภาพนอกอาณาเขตเกิดแก่ปัจเจกบุคคลเป็นหลัก เพราะมักมีการอ้างเขตอำนาจเหนือตัวบุคคลมากกว่าพื้นที่p=9 สภาพนอกอาณาเขตยังนำไปใช้บางส่วนได้กับสถานที่ เช่น ความคุ้มกันที่ให้แก่คณะผู้แทนทางทูต ฐานทัพของต่างชาติ หรือสำนักงานต่าง ๆ ของสหประชาชาติ กรณีที่เกิดขึ้นบ่อยที่สุด 3 กรณี ซึ่งปัจจุบันเป็นที่รับรู้กันในระดับระหว่างประเทศนั้น ว่าด้วยตัวบุคคลและทรัพย์สินของประมุขแห่งรัฐและหัวรัฐบาลต่างประเทศ ตัวบุคคลและทรัพย์สินของเอกอัครราชทูตและนักการทูตอื่น ๆ และเรือในน่านน้ำสากล

**อ้างอิง**
หมวดหมู่:กฎหมายระหว่างประเทศ
อาราบิอาแปไตรอา

ไฟล์:Roman Empire 125.svg|thumb|350px |จักรวรรดิโรมันในรัชสมัยจักรพรรดิฮาดริอานุส (ปกครอง ค.ศ. 117–138) แสดงมณฑลอาราบิอาแปไตรอา (จอร์แดน, ตะวันตกเฉียงเหนือของซาอุดีอาระเบีย, ไซนาย) กองทหารโรมันหนึ่งกองถูกส่งไปรักษาบริเวณนั้นใน ค.ศ. 125
อาราบิอาแปไตรอา (Arabia Petraea) เป็นหนึ่งในมณฑลชายแดนของจักรวรรดิโรมันที่เริ่มก่อตั้งในคริสต์ศตวรรษที่ 2 มณฑลอาราบิอาแปไตรอาประกอบด้วยราชอาณาจักรแนบาเทียในจอร์แดนปัจจุบัน ทางตอนใต้ของซีเรีย คาบสมุทรไซนาย และทางตะวันตกเฉียงเหนือของซาอุดีอาระเบีย โดยมีเมืองหลวงอยู่ที่เปตรา เขตแดนทางตอนเหนือติดกับมณฑลซีเรีย ทางตะวันตกติดกับมณฑลยูเดียและมณฑลอียิปต์
อาราบิอาแปไตรอาถูกผนวกเข้ากับจักรวรรดิโรมันในสมัยจักรพรรดิตรายานุสเช่นเดียวกับมณฑลชายแดนตะวันออกอื่น ๆ แต่ยังคงเป็นของจักรวรรดิโรมัน แต่ยังคงอยู่ในอำนาจโรมันหลังรัชสมัยของจักรพรรดิตรายานุส ซึ่งต่างจากอาร์มีเนีย เมโสโปเตเมีย และอัสซีเรีย พรมแดนที่เป็นทะเลทรายทางมณฑลนี้เรียกว่าพรมแดนอาหรับ (Limes Arabicus) 

**อ้างอิง**
G. W. Bowersock, Roman Arabia, (Harvard University Press, 1983)
*Fergus Millar, Roman Near East, (Harvard University Press, 1993)

**ดูเพิ่ม **
 จักรวรรดิโรมัน
หมวดหมู่:มณฑลของโรมัน
หมวดหมู่:รัฐสิ้นสภาพในประเทศจอร์แดน
หมวดหมู่:รัฐสิ้นสภาพในประเทศซาอุดีอาระเบีย
เทศบาลตำบลด่านเกวียน

เทศบาลตำบลด่านเกวียน เป็นองค์กรปกครองส่วนท้องถิ่นในอำเภอโชคชัย จังหวัดนครราชสีมา เดิมมีชื่อเรียกว่า "สุขาภิบาลด่านเกวียน" ต่อมาได้รับการยกฐานะขึ้นเป็นเทศบาลตำบลด่านเกวียนในปี พ.ศ. 2542

**ประวัติ**
เดิมเป็นหมู่บ้านในตำบลท่าด่าน และได้รับการแต่งตั้งเป็นตำบลด่านเกวียนเมื่อ พ.ศ. 2531  พ.ศ. 2542 ได้รับการแต่งตั้งเป็นเทศบาลตำบลด่านเกวียน    สมควรให้จัดตั้งเป็นสุขาภิบาลด่านเกวียน เมื่อวันที่ 30 สิงหาคม พ.ศ. 2526 และเมื่อวันที่ 25 พฤษภาคม พ.ศ. 2542 ก็ยกฐานะเป็นเทศบาลตำบลด่านเกวียน

**ขนาดและที่ตั้งทางภูมิศาสตร์ ==  
เทศบาลตำบลด่านเกวียนครอบคลุมพื้นที่ 47.70 ตารางกิโลเมตร ชุมชนภายในเขตเทศบาลจำนวน 16 ชุมชน ลักษณะพื้นที่ส่วนใหญ่เป็น ดินเหนียวที่มีลักษณะพิเศษคือจะแร่เหล็กผสมอยู่ด้วย ซึ่งเหมาะสำหรับนำมาใช้ทำเครื่องปั้นดินเผา โดยมีอาณาเขตติดต่อกับตำบลต่าง ๆ ดังนี้  - อาณาเขตทางทิศเหนือ ติดต่อกับ อบต.ด่านเกวียน, อบต.หนองบัวศาลา- อาณาเขตทางทิศใต้ ติดต่อกับ อบต. ท่าอ่าง- อาณาเขตทางทิศตะวันออก ติดต่อกับ อบต.ด่านเกวียน, อบต.ท่าอ่าง- อาณาเขตทางทิศตะวันตก ติดต่อกับ อบต.ด่านเกวียน, อบต.ท่าอ่าง 

**สภาพทั่วไปและการคมนาคมขนส่ง**
ภายในเขตเทศบาลตำบลด่านเกวียน มีสถานประกอบพาณิชย์ มีกิจการสถานีบริการน้ำมัน 3 แห่ง ตลาดสด 1 แห่ง- ทางรถยนต์ มีถนนสายหลักคือ ทางหลวงแผ่นดินหมายเลข 224 (ถนนราชสีมา-โชคชัย) และถนนภายในเขตเทศบาล มีลำน้ำมูลเป็นลำน้ำสายหลักที่ใช้ในการบริโภค และประกอบอาชีพ

**อาชีพ**
ประชากรส่วนใหญ่ประกอบอาชีพ คือ ผลิตเครื่องปั้นดินเผาเป็นหลัก รองลงมาเป็นอาชีพรับจ้าง ปศุสัตว์และเกษตรกรรม

**แหล่งข้อมูลอื่น == -    ข้อมูลเทศบาลตำบลด่านเกวียน จังหวัดนครราชสีมา date=2011-01-16  จากเว็บไซต์สมาคมสันนิบาตเทศบาลแห่งประเทศไทย-    ข้อมูลเทศบาลตำบลด่านเกวียนfix-attempted=yes   จากเว็บไซต์เทศบาลตำบลด่านเกวียน
ด่านเกวียน
หมวดหมู่:ผู้บัญชาการทหารบกของกองทัพไทย

หมวดหมู่:ผู้นำการทหารชาวไทย
หมวดหมู่:กองทัพบกไทย
หมวดหมู่:ทหารบกชาวไทย
ท
แม่แบบ:เหตุการณ์ปัจจุบัน/2552 สิงหาคม 1

* คอราซอน อากีโน ประธานาธิบดีคนที่ 11 ของประเทศฟิลิปปินส์และเป็นประธานาธิบดีหญิงคนแรกของประเทศ เสียชีวิตลงเมื่อเวลา 03:18 น. ตามเวลาในท้องถิ่น (02:18 น. ตามเวลาในประเทศไทย) ด้วยอาการหัวใจล้มเหลวหลังจากป่วยเป็นโรคมะเร็งลำไส้ มานานกว่า 1 ปี   (เดอะเนชั่น)
}
แม่แบบ:เหตุการณ์ปัจจุบัน/2552 สิงหาคม 8

* รัสเซียยังคงสั่งห้ามมิให้รถบรรทุกสัญชาติลิทัวเนียข้ามพรมแดน โดยอนุญาตให้รถบรรทุกเพียงส่วนหนึ่งผ่านได้เท่านั้น  (Lietuvos Rytas)
}
แม่แบบ:เหตุการณ์ปัจจุบัน/2552 สิงหาคม 6

* กลุ่มผู้สนับสนุนผู้ลงสมัครรับเลือกตั้งประธานาธิบดีฝ่ายค้านปะทะกับตำรวจหลังจากการสาบานตนเข้ารับตำแหน่งของมาห์มูด อาห์มาดิเนจาด  (บีบีซี)
}
แม่แบบ:เหตุการณ์ปัจจุบัน/2552 สิงหาคม 5

* การระบาดของไข้หวัดใหญ่สายพันธุ์ใหม่ 2009 ประเทศไทยมีผู้ติดเชื้อทั้งหมด 10,043 คนและเสียชีวิตแล้ว 81 คน  (สำนักระบาดวิทยา กรมควบคุมโรค กระทรวงสาธารณสุข)- มาห์มูด อาห์มาดิเนจาดสาบานตนเข้ารับตำแหน่งประธานาธิบดีสมัยที่สองแห่งอิหร่าน  (เพรสทีวี)  (บีบีซี)- เกิดอุบัติเหตุเรือเฟอร์รี่ชื่อ เอ็มวีปรินส์เซสอะชิกะ จมในประเทศตองงา มีรายงานผู้สูญหายประมาณ 30 คน  (บีบีซี)
}
แม่แบบ:เหตุการณ์ปัจจุบัน/2552 สิงหาคม 4

* เครื่องบินสายการบินบางกอกแอร์เวย์ เที่ยวบินที่ PG266 ซึ่งมีเส้นทางจากจังหวัดกระบี่ ถึงเกาะสมุย ได้เกิดอุบัติเหตุลื่นไถลออกนอกรันเวย์ และพุ่งชนเข้ากับอาคารหอบังคับการบินหลังเก่าของท่าอากาศยานสมุย ทำให้มีผู้บาดเจ็บ 7 คนและเสียชีวิต 1 คน  (ผู้จัดการ)
}
ครีด

ครีด (Creed) เป็นวงดนตรีอเมริกันแนวโพสต์-กรันจ์ จากทัลลาฮาสซี รัฐฟลอริดา ได้รับความนิยมในช่วงปลายคริสต์ทศวรรษ 1990 ถึงต้นยุคปี 2000 วงได้รับรางวัลแกรมมี่ในสาขาเพลงร็อกยอดเยี่ยมจากเพลง "With Arms Wide Open" ในปี 2001 จากนั้นแยกวงไปในปี 2004 หลังจากมียอดขายอัลบั้มได้มากกว่า 3 แผ่นเสียงทองคำขาว ด้วยยอดราว 35 ล้านชุดทั่วโลก ซึ่งขายได้ 26 ล้านชุดเฉพาะในสหรัฐอเมริกา ถึงแม้ว่านักดนตรีทั้งสามคนของวงและ สกอตต์ สแตปป์ จะยืนยันว่าวงคืออดีตไปแล้ว แต่ก็มีข่าวลือในช่วงปลายปี 2008 ว่าครีดมีแผนที่จะมารวมตัวกันใหม่ จนเว็บไซต์อย่างเป็นทางการของครีดออกมาประกาศวันการทัวร์คอนเสิร์ตในสหรัฐอเมริกาและแผนการออกอัลบั้มใหม่ที่ชื่อชุด Full Circle

**ผลงาน**
 My Own Prison (1997)- Human Clay (1999)- Weathered (2001)- Greatest Hits (2004)- Full Circle (2009)

**อ้างอิง**
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2538
เซกซ์ออนไฟร์

"เซกซ์ออนไฟร์" (Sex on Fire) เป็นซิงเกิลแรกของคิงส์ออฟลีออนจากผลงานสตูดิโออัลบั้มชุดที่สี่ชุด Only by the Night จากข้อมูลเดือนกรกฎาคม 2009 ถือเป็นดิจิทัลซิงเกิลที่ขายดีที่สุดที่มีมา เพลงนี้ทำให้คิงส์ออฟลีออน มีเพลงอันดับ 1 เพลงแรกในประเทศออสเตรเลีย ฟินแลนด์ ไอร์แลนด์และสหราชอาณาจักร ขึ้นอันดับ 1 บนยูเคซิงเกิลส์ชาร์ต ด้วยการขายเป็นการดาวน์โหลดเท่านั้น ก่อนที่จะขายเป็นแผ่น สวนในสหรัฐอเมริกาได้รับความนิยม ขึ้นอันดับ 1 บนชาร์ตฮอนโมเดิร์นร็อกแทร็กส์ และอันดับ 56 บนบิลบอร์ดฮอต 100 ถือว่าเป็นเพลงที่ขึ้นอันดับสูงสุดของวงในประเทศบ้านเกิด ในปี 2008 วงยังได้รับการเสนอชื่อเข้าชิงรางวัลแกรมมี่ โดยเพลงได้รับการเสนอชื่อเข้าชิงในสาขาเพลงร็อกยอดเยี่ยม และได้รับรางวัลกลุ่มหรือคู่ดูโอยอดเยี่ยมประเภทเพลงร็อกยอดเยี่ยม 
ข้อมูลเมื่อ 5 เมษายน ค.ศ. 2009 ซิงเกิลขายได้กว่า 608,950 ในสหราชอาณาจักร ถือเป็นดิจิทัลซิงเกิลที่ขายดีที่สุดตลอดกาลในสหราชอาณาจักร ติดชาร์ตยูเคท็อป 40 นานกว่า 35 สัปดาห์ ในสหรัฐอเมริกาซิงเกิลมียอดขายปัจจุบันอยู่ที่ 805,000 ดาวน์โหลด

**อ้างอิง**
หมวดหมู่:ซิงเกิลในปี พ.ศ. 2551
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของคิงส์ออฟลีออน
กาโรลึส กลือซียึส

กาโรลึส กลือซียึส (Carolus Clusius) หรือ ชาร์ล เดอ เลกลูซ (Charles de L'Écluse, Charles de L'Escluse; 19 กุมภาพันธ์ ค.ศ. 1526 - 4 เมษายน ค.ศ. 1609) เป็นนายแพทย์และนักพฤกษศาสตร์ชาวเฟลมิชคนสำคัญ เกิดเมื่อวันที่ 19 กุมภาพันธ์ ค.ศ. 1526 ที่เมืองอารัสในประเทศฝรั่งเศสปัจจุบัน และเสียชีวิตเมื่อวันที่ 4 เมษายน ค.ศ. 1609 ที่เมืองไลเดินในประเทศเนเธอร์แลนด์ปัจจุบัน อาจถือว่ากลือซียึสเป็นนักพฤกษศาสตร์ผู้เป็นผู้นำคนสำคัญที่สุดคนหนึ่งของคริสต์ศตวรรษที่ 16 ของสาขาพืชกรรมสวน
กลือซียึสได้รับการศึกษาด้านการแพทย์ที่มงเปอลีเยกับกีโยม รงเดอแล (Guillaume Rondelet) ศาสตราจารย์แพทย์ศาสตร์คนสำคัญ แต่ก็ไม่มีโอกาสได้ทำหน้าที่เป็นแพทย์ตามที่ได้ร่ำเรียนมา ในปี ค.ศ. 1573 กลือซียึสก็ได้รับแต่งตั้งให้เป็นผู้ดูแลสวนสมุนไพรหลวงในกรุงเวียนนาโดยจักรพรรดิมักซีมีเลียนที่ 2 และเป็นพนักงานห้องพระบรรทม แต่รับตำแหน่งอยู่ไม่นานก็ถูกปลดเมื่อจักรพรรดิรูดอล์ฟที่ 2 ขึ้นครองราชย์ในปี ค.ศ. 1576 หลังจากออกจากเวียนนาในปลายคริสต์ทศวรรษ 1580 แล้ว กลือซียึสก็ไปทำงานอยู่ที่แฟรงก์เฟิร์ตก่อนที่จะได้รับตำแหน่งเป็นศาสตราจารย์ที่มหาวิทยาลัยไลเดินในเดือนตุลาคม ค.ศ. 1593 กลือซียึสเป็นผู้ช่วยในการก่อตั้งสวนพฤกษศาสตร์อย่างเป็นทางการของยุโรปเป็นแห่งแรก ๆ ที่ไลเดิน คือ "สวนพฤกษศาสตร์ไลเดิน" (Hortus Botanicus Leiden) รายละเอียดของพืชที่ปลูกที่บันทึกไว้สามารถทำให้สามารถรื้อฟื้นการสร้างสวนเดียวกันนั้นขึ้นใหม่ได้ไม่ไกลจากส่วนเดิมเท่าใดนัก
ในด้านประวัติศาสตร์การสวน กลือซียึสเป็นผู้มีชื่อเสียงไม่แต่ในด้านความรู้ความสามารถแต่ยังในด้านการสังเกตเกี่ยวกับการแตกสีของทิวลิป — ที่ในคริสต์ศตวรรษที่ 19 จึงได้ทราบกันว่าเกิดจากไวรัส — ที่ทำให้ดอกทิวลิปแตกออกเป็นสีต่าง ๆ และมีลักษณะเป็นเปลว หรือขนนกที่นำไปสู่การเก็งกำไรการซื้อหัวทิวลิปที่เชื่อกันว่าจะแตกสีในเหตุการณ์ที่เรียกกันว่า "ความคลั่งทิวลิป" ที่เกิดขึ้นในเนเธอร์แลนด์ในคริสต์ทศวรรษ 1630 กลือซียึสเป็นผู้วางรากฐานการขยายสายพันธุ์ทิวลิปและระบบการซื้อขายหัวทิวลิปที่กลายมาเป็นอุตสาหกรรมสำคัญของเนเธอร์แลนด์ในปัจจุบัน
กลือซียึสมีงานแปลและงานเขียนหลายชิ้นซึ่งรวม หนังสือสัตววิทยาและพฤกษศาสตร์โพ้นทะเลสิบเล่ม (Exoticorum libri decem) ไว้ด้วย

**อ้างอิง**

**ดูเพิ่ม**
 พืชกรรมสวน- ความคลั่งทิวลิป
หมวดหมู่:นักพฤกษศาสตร์ชาวเบลเยียม
หมวดหมู่:บุคคลในคริสต์ศตวรรษที่ 16
หมวดหมู่:นักชีววิทยา
หมวดหมู่:บุคคลจากอารัส
หมวดหมู่:เพลงของแคลวิน แฮร์ริส

หมวดหมู่:เพลงแดนซ์ป็อปสหราชอาณาจักร
หมวดหมู่:เพลงนูดิสโก
หมวดหมู่:เพลงสกอตแลนด์
หมวดหมู่:เพลงอิเล็กโทรป็อป
หมวดหมู่:เพลงอิเล็กโทรเฮาส์
หมวดหมู่:เพลงเฮาส์สหราชอาณาจักร
สภาแห่งรัฐ (ฝรั่งเศส)

สภาแห่งรัฐ (Conseil d'État, pron; Council of State) เป็นหน่วยงานรัฐบาลระดับชาติในฝรั่งเศส มีบทบาทเป็นทั้งที่ปรึกษากฎหมายให้แก่ฝ่ายบริหาร และเป็นศาลสูงสุดสำหรับกระบวนการยุติธรรมทางปกครอง นโปเลียน โบนาปาร์ต จัดตั้งขึ้นใน ค.ศ. 1799 เพื่อแทนที่ราชสภา (Conseil du Roi) ปัจจุบัน สภาแห่งรัฐมีที่ทำการอยู่ ณ ปาแล-รัวยาล (Palais-Royal) ในปารีส เจ้าหน้าที่สภาแห่งรัฐประกอบด้วยนิติกรชั้นสูงของประเทศ รองประธานสภาแห่งรัฐเป็นข้าราชการระดับ 9 และมีความสำคัญสูงสุดในประเทศ สมาชิกสภาแห่งรัฐยังเป็นส่วนหนึ่งขององค์กรหลักแห่งรัฐ (grands corps de l'État) สมาชิกเหล่านี้มักมาจากนักเรียนหัวกะทิที่สำเร็จการศึกษาจากโรงเรียนการปกครองแห่งชาติ (École nationale d'administration)

**อ้างอิง**

**อ่านเพิ่ม**
 s2cid=146580752; with a comparison to the procedures used in the Government of the United Kingdom- s2cid=140742890; discussion of the "general principles of Law"- year=1994- Bruno Latour, "The Making of Law: An Ethnography of the Conseil d'Etat" - Cambridge, UK:  Polity Press, 2009.- doi=10.1111/j.1477-7053.1966.tb01155.x- Martin A. Rogoff, "French Constitutional Law: Cases and Materials" – Durham, North Carolina: Carolina Academic Press, 2010.

**แหล่งข้อมูลอื่น**
  เว็บไซต์ทางการ-  Printed working documents of the Conseil d'Etat (1800–1814)-  Important decisions of the Conseil d'État-  English translations of some decisions date=2007-06-10 
ฝรั่งเศส
หมวดหมู่:ศาลปกครอง
หมวดหมู่:ฝ่ายตุลาการฝรั่งเศส
หมวดหมู่:รัฐบาลฝรั่งเศส
หมวดหมู่:องค์กรหลักแห่งรัฐ
หมวดหมู่:สภาแห่งรัฐ (ฝรั่งเศส)
สภาแห่งรัฐ (เนเธอร์แลนด์)

สภาแห่งรัฐ (Raad van State; Council of State) เป็นหน่วยงานในเนเธอร์แลนด์ จัดตั้งขึ้นตามรัฐธรรมนูญ ทำหน้าที่ให้คำปรึกษาแก่คณะรัฐมนตรีและสภาฐานันดร สภาแห่งรัฐมีสมาชิก 2 ประเภท คือ สมาชิกที่เป็นราชวงศ์ และสมาชิกที่พระมหากษัตริย์แต่งตั้งจากผู้มีประสบการณ์ด้านการเมือง การค้า การทูต หรือการทหาร สภาแห่งรัฐจัดตั้งขึ้นใน ค.ศ. 1531 จึงเป็นหนึ่งในหน่วยงานของรัฐที่เก่าแก่ที่สุดและยังทำหน้าที่อยู่
คณะรัฐมนตรีจำต้องปรึกษาสภาแห่งรัฐในประเด็นเกี่ยวกับร่างกฎหมายก่อนส่งร่างนั้นให้แก่สภาฐานันดรพิจารณา กองกฎหมายปกครองของสภาแห่งรัฐยังทำหน้าที่เป็นหนึ่งในสี่ศาลอุทธรณ์ชั้นสูงสุดสำหรับคดีปกครอง
พระมหากษัตริย์เป็นประธานสภาแห่งรัฐ แต่น้อยครั้งที่จะเสด็จมาประชุม เมื่อประธานไม่อยู่หรือไม่อาจปฏิบัติหน้าที่ได้ รองประธานจะทำหน้าที่แทน นอกจากนี้ รองประธานสภาแห่งรัฐยังปฏิบัติหน้าที่ประมุขแห่งรัฐแทนพระมหากษัตริย์ เมื่อไม่มีพระมหากษัตริย์ หรือมีแต่ไม่อาจปฏิบัติหน้าที่ได้อีกด้วย

**อ้างอิง**
หมวดหมู่:สถาบันการเมืองดัตช์
หมวดหมู่:สภาแห่งรัฐ
หมวดหมู่:สภาสูงแห่งรัฐ
หมวดหมู่:ศาลปกครอง
หมวดหมู่:ศาลในเนเธอร์แลนด์
เนเธอร์แลนด์
บียอนเซ่ - ไลฟ์แอตเวมเบล์ย

บียอนเซ่ - ไลฟ์แอตเวมเบล์ย (Beyoncé - Live at Wembley) คือ ดีวีดี/ซีดี อัลบั้มบันทึกการแสดงสด ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งก็ได้ออกวางจำหน่ายวันที่ 26 เมษายน พ.ศ. 2547 ภายในดีวีดีได้มีคอนเสิร์ตของเธอที่ Wembley Arena ใน เวมเบล์ย, ลอนดอน, อังกฤษ ซึ่งเป็นส่วนหนึ่งของ คอนเสิร์ตทัวร์เดนเจอรัสลีอินเลิฟ

**รายชื่อเพลงคอนเสิร์ตในดีวีดี**
# "Baby Boy" – 4:57
# "Naughty Girl" – 4:12
# "Fever" – 5:55
# "Hip Hop Star" – 4:31
# "Yes" – 4:07
# "Work It Out" – 3:47
# "Gift from Virgo" – 3:15
# "Be with You" – 3:57
# "Speechless" – 5:00
# DC Medley – 10:43
## "Bug a Boo"
## "No, No, No Part 2"
## "Bootylicious"
## "Jumpin' Jumpin'"
## "Say My Name"
## "Independent Women Part I"
## "'03 Bonnie & Clyde"
## "Survivor"
# "Me, Myself and I" – 5:14
# "Summertime" – 5:26
# "Dangerously in Love" – 8:34
# "Crazy in Love" – 7:57
# Credits ("Naughty Girl") – 1:45

**สิ่งเพิ่มพิเศษในดีวีดี**
# Backstage – 8:38
# Staging/Choreography – 5:51
# Beyoncé's Dressing Room – 5:48
# Show Favorites – 3:06
# Beyoncé - Solo Artist – 3:25
# A Day in London – 4:58
# Meet the Fans backstage – 2:58
# A Conversation with Beyoncé – 16:26
# "Crazy in Love" Live from the 2004 BRIT Awards – 3:42
# L'Oréal Commercial – 0:31
# Destiny's Child Update – 0:17

**รายชื่อเพลงในซีดี**
# "Wishing on a Star" (Billie Rae Calvin) – 4:09
# "What's It Gonna Be" (Beyoncé Knowles, LaShaun Owens, Karrim Mack, Corte Ellis, Larry Troutman, Roger Troutman, Kandice Love) – 3:37
# "My First Time" (Knowles, Pharrell Williams, Chad Hugo) – 4:25
# "Krazy in Luv" (Maurice's Nu Soul Remix) (Knowles, Rich Harrison, Shawn Carter, Eugene Record) – 6:28
# "Baby Boy" (Junior's World Mixshow) (Knowles, Scott Storch, Robert Waller, Carter) – 6:39
# "Naughty Girl" (Calderone Quayle Club Mix) (Knowles, Storch, Waller, Angela Beyincé, Pete Bellotte, Giorgio Moroder, Donna Summer) – 9:38
#: เพลงพิเศษในประเทศญี่ปุ่น
# "Naughty Girl" (featuring Lil' Kim) – 3:51
# "Naïve" (HR Crump Remix Solange duet w/ Beyoncé feat. Da Brat) – 3:40

**ยอดขาย**
ดีวีดีได้มียอดขายจำนวน 264,000 ชุด ในสหรัฐอเมริกา โดย Nielsen SoundScan.

**ชาร์ต**

**อ้างอิง**
หมวดหมู่:อัลบั้มเพลงของบียอนเซ่ โนวส์
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:อัลบั้มเพลงในปี พ.ศ. 2547
หมวดหมู่:อัลบั้มเพลงที่ผลิตโดยบียอนเซ่ โนวส์
ยูสซัมบอดี

"ยูสซัมบอดี" (Use Somebody) เป็นซิงเกิลที่ 2 จากอัลบั้ม Only by the Night ผลงานสตูดิโออัลบั้มชุดที่สี่ของวงคิงส์ออฟลีออน ออกเมื่อ 8 ธันวาคม ค.ศ. 2008 มิวสิกวิดีโอปฐมทัศน์ครั้งแรกทางหน้ามายสเปซของวงเมื่อ 4 พฤศจิกายน ค.ศ. 2008
เมื่อ 7 ธันวาคม ค.ศ. 2008 คาเลบแห่งวงคิงส์ออฟลีออนพูดว่า ในช่วงเวลาเดียวกันตอนนี้ ปี 2007 ขณะที่เขายังออกทัวร์อยู่ พวกเขามีเรื่องขัดแย้งกันขณะอยู่ที่เมืองกลาสโกว์ ก่อนคอนเสิร์ตที่เกิดขึ้นในวันจันทร์ที่ 3 ธันวาคม ค.ศ. 2007 เขาพูดว่า "ยูสซัมบอดี" เขียนขึ้นมา โดยเขาเอ่ยถึงการเขียนเพลงนี้ว่าให้กับเมืองกลาสโกว์และผู้ชมที่ SECC ในคืนวันนั้น
ซิงเกิลได้รับกระแสตอบรับด้านยอดการออกอากาศอย่างดีในสแกนดินาเวีย อย่างฟินแลนด์และสวีเดน เช่นเดียวกับไอร์แลนด์ สหราชอาณาจักรและออสเตรเลีย ที่มียอดอันดับ 1 ของการออกอากาศบนชาร์ตออฟฟิเชียลแอร์เพลย์ นาน 6 สัปดาห์ติดต่อกัน
"ยูสซัมบอดี" ได้รับการเสนอชื่อเข้าชิงรางวัลแกรมมี่ครั้งที่ 52 ในสาขาเพลงประจำปี แผ่นเสียงประจำปี และศิลปินร็อกยอดเยี่ยมประเภทคู่หรือกลุ่ม และเพลงร็อกยอดเยี่ยม ซึ่งเพลงนี้ได้รับ 3 รางวัลหลังไป 

**อันดับเพลง**

**ยอดขาย**

**อ้างอิง**
หมวดหมู่:เพลงของคิงส์ออฟลีออน
หมวดหมู่:ซิงเกิลในปี พ.ศ. 2551
ราชยสภา

ราชยสภา (Rajya Sabha; राज्यसभा Rājyasabhā) เป็นสภาสูงของรัฐสภาอินเดีย ประกอบด้วยสมาชิก 250 คน 12 คนในจำนวนนี้นเป็นผู้ทรงคุณวุฒิด้านศิลปศาสตร์ อักษรศาสตร์ วิทยาศาสตร์ และสังคมสงเคราะหศาสตร์ ซึ่งได้รับการคัดสรรโดยประธานาธิบดีอินเดียและได้รับสมญาว่า "สมาชิกคัดสรร" ส่วนสมาชิกที่เหลือจากการเลือกตั้งโดยสภานิติบัญญัติประจำรัฐและดินแดนต่าง ๆ ของประเทศอินเดีย สมาชิกทุกคนอยู่ในตำแหน่งคราวละ 6 ปี โดยจะมีการเลือกตั้งสมาชิกครึ่งหนึ่งทุก ๆ 2 ปี
ราชยสภาดำเนินสมัยประชุมอย่างไม่ขาดสาย และต่างจาก "โลกสภา" หรือสภาล่างของรัฐสภาอินเดีย ที่โลกสภาสามารถถูกยุบได้ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจสั่งระงับสมัยประชุมของราชยสภาและโลกสภาได้ทั้งคู่ 
ราชยสภาและโลกสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการตรากฎหมายและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภามิใช่ราชยสภา) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่ราชยสภามีสมาชิกน้อยกว่าโลกสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
รองประธานาธิบดีอินเดียเป็นประธานราชยสภาโดยตำแหน่ง ส่วนรองประธานราชยสภานั้นเป็นสมาชิกราชยสภาคนหนึ่งที่ได้รับการเลือกตั้งจากสมาชิกด้วยกันเอง และจะทำหน้าที่กำกับการบริหารและการทำงานตามปกติของราชยสภา รวมทั้งทำหน้าที่ประธานการประชุมในวาระเมื่อรองประธานาธิบดี (นายกราชยสภา) ไม่ได้มาปฏิบัติหน้าที่ ราชยสภานี้เปิดประชุมเป็นครั้งแรกในประวัติศาสตร์เมื่อวันที่ 13 พฤษภาคม ค.ศ. 1952 (พ.ศ. 2495) ตรงกับสมัยจอมพล ป. พิบูลสงคราม ของไทย
ราชยสภายังทำหน้าที่เป็นคณะกรรมการกฤษฎีกาที่ให้คำปรึกษาทางกฎหมายแก่รัฐด้วย

**อ้างอิง**
หมวดหมู่:รัฐสภาอินเดีย
อินเดีย
โลกสภา

โลกสภา (Lok Sabha; लोकसभा, Lōkasabhā) เป็นสภาล่างของรัฐสภาอินเดีย ตามรัฐธรรมนูญอินเดียกำหนดให้สมาชิกโลกสภามีจำนวนไม่เกินห้าร้อยห้าสิบสองคน ไม่เกินยี่สิบคนในจำนวนนี้เป็นผู้แทนจากสหภาพดินแดนต่าง ๆ ของประเทศอินเดีย และสองคนเป็นผู้แทนจากประชาคมแองโกลอินเดีย
สมัยประชุมแต่ละสมัยของโลกสภามีอายุห้าปี หลังจากนั้นจะสิ้นสุดลงโดยอัตโนมัติ เพื่อให้มีการเลือกตั้งใหม่ แต่อาจมีการขยายระยะเวลาของสมัยประชุมออกไปได้ตามรัฐกำหนดที่รัฐบาลอินเดียตราขึ้นเมื่อมีเหตุจำเป็น ปัจจุบันอยู่ระหว่างสมัยประชุมที่สิบหกของโลกยสภา ซึ่งเริ่มต้นเปิดสมัยประชุมมาตั้งแต่หลังการเลือกตั้งทั่วไปในอินเดีย เมื่อเดือนพฤษภาคม พ.ศ. 2557
โลกสภา  มีความแตกต่างจาก ราชยสภา หรือสภาสูงของรัฐสภาอินเดีย ที่โลกสภาสามารถถูกยุบสภาได้ตามระบอบการปกครองประชาธิปไตยแบบเวสต์มินสเตอร์ แต่จะไม่มีการยุบราชยสภา อย่างไรก็ดี ประธานาธิบดีอินเดียมีอำนาจที่จะสั่งการให้ระงับสมัยประชุมของโลกสภาและราชยสภาได้ทั้งคู่ นอกจากนั้น สมัยประชุมของโลกยสภาก็มีการเปิดขึ้นและปิดสมัยประชุมไปเป็นระยะตามวงรอบทุกห้าปี แต่ราชยสภาเปิดสมัยประชุมต่อเนื่องตลอดเวลา
โลกสภาและราชยสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการเสนอและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภาที่จะพิจารณา นอกจากนั้น โลกสภายังมีอำนาจหน้าที่ที่จะประชุมอภิปรายไม่ไว้วางใจนายกรัฐมนตรีและรัฐบาล ซึ่งราชยสภาไม่มี) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่โลกสภามีสมาชิกมากกว่าราชยสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
ในที่ประชุมรัฐสภา ที่นั่งและพรมทางเดินของสมาชิกโลกสภาจะเป็นสีเขียว ขณะที่ของสภาสูงหรือราชยสภาเป็นสีแดง

**อ้างอิง**
หมวดหมู่:รัฐสภาอินเดีย
อินเดีย